En 24-årig ung mand fra Ferslev nær Svenstrup skal ind og ruske tremmer i lang tid, efter politiet fandt fandt 30 kilo hash og 2 pistoler på hans forældres adresse. Det fortæller anklager Mathias Andersen, efter manden blev dømt onsdag ved Retten i Aalborg. Den 24-årige har erkendt, at narkotikummet og våbene tilhører ham, og det har udløst en dom på ét år og otte måneders ubetinget fængsel. Han forklarede endvidere, at han havde opbevaret stofferne og pistolerne for nogle andre for at betale en gæld af, han skyldte. Varene skulle derfor gives tilbage til de ukendte bagmænd på et senere tidspunkt. Den 24-årige har ikke ville fortælle, hvem bagmændene er. Politiet fandt de 30 kilo hash og pistolerne tilbage i juni måned i år, efter de modtog et anonymt tip og rykkede ud på adressen. Den 24-årig sidder endnu i arresten i Aalborg og afventer overflyttelse til et fængsel.

Opsummering:
En 24-årig mand fra Ferslev er dømt til ét år og otte måneders ubetinget fængsel, efter politiet fandt 30 kilo hash og 2 pistoler på hans forældres adresse.